**Te Mārama ki te Tukuka Ratoka Pirihimana:**

**Ki te Takata Whaikaha, ki te Takata T/turi, me te Takata Hauā**

**He Tuhika Whakatairaka**

Tēnā koe,

He tono tēnei ki a koe ki te tohu mai i tō aro ki te rakahau mō kā wheako o te huka whaikaha ki te Pirihimana.

**He aha te kaupapa o tēnei rakahau?**

*Nā tō rourou, nā taku rourou, ka ora ai tō tātou whānau*

*Ka kapohia i te whakataukī nei te whakaaro, mā te mahi taratahi e puta ai pea te oraiti, heoti mā te mahi tahi hai whānau e puta ai ki tua o te oraiti ki te tōnuitaka.*

Kai te mahi tahi Kā Pirihimana o Aotearoa ki tētahi rōpū kairakahau hai tautoko i tō rātau mārama ki te rītaha ka puta i te mahi pirihimana. Ko *Understanding Policing Delivery (UPD)* tētahi hōtaka rakahau motuhake ka āwhina ki te tautohu mehemea rānei, ki hea rānei, ka pēhea hoki te nui o te rītaha i te mahi Pirihimana. Mā kā kiteka e ārahi kā kaupapahere me kā riteka Pirihimana, kia tōkeke, kia tautika mō te katoa, tae atu hoki ki te takata whaikaha, ki te takata T/turi, me te takata hauā.

Ka noho motuhake a *Understanding Policing Delivery: Takata Whaikaha, D/deaf and Disabled People* ki roto i te kaupapa rakahau whānui o UPD. Kia pai ake te māramataka ki kā wheako o te huka whaikaha, ka āhei Ngā Pirihimana ki te akanui ki kā take o te tautika me te tōkeke, ki te whai mana tika, ki te tuku i kā ratoka Pirihimana kia tautika ake, kia kauawhi ake, kia whakaahei; ki te tautoko i te kotahitaka ā-pāpori, ki te whakaheke whara anō mō te takata whaikaha, te takata T/turi, te takata hauā, ō rātau whānau, me ō tātau hapori.

**Mā wai e whai wāhi ki tēnei rakahau?**

I te wāhaka tuatahi o tēnei rakahau kai te hiahia mātau ki te kōrero ki kā takata whaikaha e 20 ko pāhekoheko ki te Pirihimana. Kai te hiahia mātau ki te kōrero ki kā tākata mō ō rātau wheako ki te:

* whakatūria e te Pirihimana
* uiuia e te Pirihimana
* hopukina e te Pirihimana

Me 18 tau rāia te pakeke o te kaiuru, me āhei hoki ki te whakaae i ruka i te mōhio kia whai wāhi mai.

Tēnā pea ka kōrero hoki mātau ki te tokoiti o kā whānau, o kā kaitautoko piripono o kā takata whaikaha e kore e taea te whakaae i ruka i te mōhio mō rātau anō. Ka tonoa kā whānau me kā kaitautoko piripono ki te kōrero mō ō rātau whakaaro whaiaro mō te pāhekohekotaka Pirihimana (kauraka hai mākai mō te takata whaikaha). Ka rapua kā whānau me kā kaitautoko piripono i kā rōpū whaikaha e mahi tahi ana ki te huka he maha, he tuatini anō kā momo whaikaha, me ō rātau whānau.

**Me aha mēnā au ka hiahia ki te tohu i taku aro?**

Hai tohu aro mai, tēnā koa whakapā mai ki tō mātau tīma rakahau, ā, ka tukua atu e mātau he Puka Aro Kaiuru.

**Lydie Schmidt** (Kairuruku / Research Assistant)

**Waea mai** / Free phone: 0800 878 839

**Īmēra mai** / Email: lschmidt@donaldbeasley.org.nz

**Paetukutuku** / Website: www.donaldbeasley.org.nz

**Wāhitau** / Postal Address: Suite 4, Level 2

248 Cumberland Street

Dunedin 9016, New Zealand

**Kōrero Whakamārama**

Ko kōwhiria te mita Kāi Tahu mō te reo Māori ā-tuhi. Nō reira ka panonihia te ng ki te k (hai tauira: ka huri te kupu whakarongo ki whakaroko). Ko tārarotia te k i ia wā ka pērā. Ko ētahi atu tohu o te mita, ko ēnei: kua: ko, tō: tōhou, māu: māhau.